stanford-oval/wikipedia huggingface dataset:
Riemannin integraali
Ominaisuuksia > Riemann-integroituvien funktioiden jonojen ominaisuuksia

Nimenomaan funktiojonoja tutkittaessa Riemannin integraalin tekniset puutteet tulevat esiin. Mittateoriassa on käytännöllisiä ja vahvoja konvergenssilauseita, joiden todistaminen on Riemannin integraalille mahdotonta pelkästään analyysin keinoin. Ne pätevät myös Riemannin integraalille, mutta tässä annetaan kaksi ilman mittateoriaa johdettavissa olevaa kaavaa integroimisen ja funktiojonon raja-arvon oton järjestyksen vaihtamiselle. Ne vaativat tasaisen suppenemisen ehdon, mikä on vaativampi ja monimutkaisempi kuin konvergenssilauseiden ehdot, jotka ovat funktiojonon monotonisuus tai funktiojonon rajoittuneisuus. Pelkkä pisteittäinen suppeneminen ei takaa integroimisen ja raja-arvon oton järjestyksen vaihdettavuutta.
Olkoon  (f_{n})_{n\in \mathbb {N} } jono Riemann-integroituvia funktioita  [a,b]\rightarrow \mathbb {R} .
Jos  (f_{n})_{n\in \mathbb {N} } suppenee tasaisesti kohti Riemann-integroituvaa funktiota, niin raja-arvon ja integroimisen järjestys voidaan vaihtaa, eli pätee kaava
.
Jos sarja
suppenee tasaisesti kohti Riemann-integroituvaa funktiota, niin summan raja-arvon ja integroimisen järjestys voidaan vaihtaa, eli pätee kaava
.
Integraalin arvon määrääminen

Riemannin integraalin arvo voidaan laskea integraalifunktion avulla. Muita yleisiä apukeinoja ovat sijoittaminen eli muuttujanvaihto ja osittaisintegrointi.
Integraalin arvon määrääminen > Analyysin ensimmäinen peruslause

Analyysin ensimmäinen peruslause antaa yhteyden integraalifunktion ja Riemannin integraalin välille sekä hyvin käytännöllisen tavan Riemannin integraalien laskemiseen. Sen mukaan, jos  f on välillä  [a,b] jatkuva funktio ja  F jokin sen integraalifunktio, niin pätee yhtälö
.
Integraalin arvon määrääminen > Analyysin ensimmäinen peruslause > Esimerkki

Analyysin peruslauseen käyttöä voi valaista seuraavalla esimerkillä. Lasketaan Riemannin integraalin
arvo. Koska funktiolle
pätee
,
niin analyysin peruslauseesta seuraa tulos
|  \int _{0}^{\frac {\pi }{2}}(1+\cos 2t)\,dt |  = |  F\left({\frac {\pi }{2}}\right)-F(0) |
| --- | --- | --- |
|  |  = |  \left({\frac {\pi }{2}}+{\frac {1}{2}}\sin \pi \right)-\left(0+{\frac {1}{2}}\sin 0\right) |
|  |  = |  {\frac {\pi }{2}}. |
Integraalin arvon määrääminen > Integrointi sijoittamalla

Olkoon  f jatkuva funktio reaalivälillä  [a,b]. Jos  x funktio  [\alpha ,\beta ]\rightarrow [a,b], jonka derivaatta on jatkuva ja jolle  x(\alpha )=a ja  x(\beta )=b, niin
Tässä siis muuttujan  x tilalle sijoitetaan muuttujan  t kuvaus  x(t), eli identtisen kuvauksen  x\mapsto x tilalle sijoitetaan kuvaus  t\mapsto x(t). Tätä kutsutaan Riemannin integraalin muuttujanvaihtokaavaksi. Laskua, jossa etsitään kuvaus  x ja sijoitetaan se muuttujanvaihtokaavaan, kutsutaan sijoittamalla integroimiseksi.
Integraalin arvon määrääminen > Integrointi sijoittamalla > Esimerkki

Tyypillistä sijoittamalla integroimista voi kuvata seuraavalla esimerkillä. Riemannin integraalin
laskeminen pelkän analyysin peruslauseen avulla lienee vaikeaa.
Sijoitetaan muuttujan  x tilalle kuvaus  t\mapsto \sin(t). Nyt edellä olevan kaavan merkinnöin
f(x)={\sqrt {1-x^{2}}}
a=0 ja  b=1
x(t)=\sin(t).
Koska
rajoiksi saadaan
Sijoittamalla nämä arvot ja  x'(t)=\cos(t) muuttujanvaihtokaavaan, saadaan
Tästä voidaan jatkaa ratkaisuun käyttämällä trigonometrisiä kaavoja ja analyysin peruslausetta. Koska  \sin ^{2}t+\cos ^{2}t=1 saadaan:
Koska kosini on ei-negatiivinen kyseisellä integroimisvälillä, on
Sijoittamalla  \cos ^{2}t=1/2(1+\cos 2t) seuraa:
Edeltävästä esimerkistä seuraa lopputulos
Integraalin arvon määrääminen > Osittaisintegrointi

Osittaisintegrointi on operaatio, jonka merkitys riippuu asiayhteydestä, mutta osittaisintegrointikaava Riemannin integraalille pätee seuraavassa muodossa. Olkoon  f ja  g derivoituvia sekä derivaatat  f' ja  g' Riemann-integroituvia välillä  [a,b]. Tällöin
Integraalin arvon määrääminen > Osittaisintegrointi > Esimerkki

Lasketaan Riemannin integraali osittaisintegroinnilla. On annettu integraali:
Valitaan osittaisintegrointikaavassa
\displaystyle f=\ln x
\displaystyle g=x
Tällöin
\displaystyle f'(x)={\frac {1}{x}}
\displaystyle g'(x)=1
Osittaisintegrointikaavan mukaan:
Sovelluksia

Riemannin integraali soveltuu määritelmänsä kautta luonnollisesti tasokuvioiden pinta-alojen laskemiseen.
Sovelluksia > Tasokuvion pinta-ala

Tasokuvion, joka jää suorien  x=a ja  x=b sekä x-akselin ja jatkuvan funktion  f:\ [a,b]\rightarrow \mathbb {R} _{+} kuvaajan  y=f(x) sisäpuolelle, pinta-ala on
.
Yleisemmin, jos  f ja  g ovat jatkuvia funktioita  [a,b]\rightarrow \mathbb {R}  ja  f>g, niin niiden kuvaajien sekä suorien  x=a ja  x=b väliin jäävän tasokuvion pinta-ala on
.
Sovelluksia > Käyrän pituus

Olkoon  f tasokuviossa jatkuva käyrä, joka on kuvaus
,missä  x ja  y ovat kuvauksia  [a,b]\rightarrow \mathbb {R} , joiden derivaatat ovat jatkuvia välillä  [a,b]. Tällöin käyrän  f pituus on:
Sovelluksia > Käyrän pyörähdyskappaleen tilavuus

Jos  f:[a,b]\rightarrow \mathbb {R} _{+} on jatkuva funktio, niin suorien  x=a ja  x=b ja käyrän  y=f(x) x-akselin pyörähdyskappaleen tilavuus on
.
Sovelluksia > Käyrän pyörähdyskappaleen pinnan ala

Jos  f on funktio  [a,b]\rightarrow \mathbb {R} _{+}, joka on positiivinen välillä  ]a,b[ ja jonka derivaatta on jatkuva välillä  [a,b], niin käyrän  y=f(x) pyörähtäessä x-akselin ympäri syntyvän kappaleen pinnan ala on
.
Kirjallisuutta

Pitkäranta, Juhani: Calculus Fennicus – TKK:n 1. lukuvuoden laaja matematiikka (2000–2013) (pdf) Helsinki:  Avoimet oppimateriaalit ry. ISBN 978-952-7010-12-9 ISBN 978-952-7010-13-6 (pdf). Viitattu 8.7.2019.
Aiheesta muualla

Wikimedia Commonsissa on kuvia tai muita tiedostoja aiheesta .
MathWorld. Darboux Integral
MathWorld. Lower Sum
MathWorld. Upper Sum
MathWorld. Lower Integral
MathWorld. Upper Integral
MathWorld. Riemann Sum
MathWorld. Riemann Integral
MathWorld. Improper Integral
MathWorld. Integration by Parts
Riemannin integraalia määritettäessä jaetaan funktion  f(x) tutkittava väli osaväleihin, jolloin jakopisteinä ovat  x_{0},x_{1},x_{3}...~jne, joihin approksimoidaan suorakulmiot. Jakopisteiden tihentyessä infinitesimaalisen välimatkan päähän toisistaan saadaan funktion integraali summaamalla suorakulmiot.
Funktion f kuvaaja sinisellä, funktion g kuvaaja punaisella ja niiden väliin jäävä tasokuvio vaaleansinisellä
Junkohalli

| Junkohalli> Rakennuksen tiedot |
| --- | --- |
Sijainti:  Iso-Törmänkatu 4, Kemi
Koordinaatit:  65.744262°N, 24.608366°E
Avattu:  1989
Purettu:  2021
Omistaja:  Kemin kaupunki (1989), Junkohalli Oy (2009-2021)
Kenttä:  tekonurmi
Lisää rakennusartikkeleitaArkkitehtuurin teemasivulla
Junkohalli (myös Arina Areena Kemi) oli Kemissä Junkon kaupunginosassa vuosina 1989–2021 sijainnut jalkapallohalli, joka oli Lapin suurin jalkapallohalli. Junkohallin paikalla oli historiansa aikana kaksi ylipainehallia, jotka romahtivat historiansa aikana kaikkiaan neljä kertaa vuosina 2011, 2013, 2015 ja 2019. Kolmen ensimmäisen syynä oli lumikuorma ja neljännessä tapauksessa huoltomiehen tohelointi.
Historia

Vuonna 1989 käyttöön otettu Junkohalli oli aluksi Kemin kaupungin omistuksessa, mutta vuonna 2009 se siirtyi Kemin Palloseuran, PS Kemi Kingsin, Kemin Innon, Kemin Pallotovereiden ja Visan Pallon perustaman Junkohalli Oy:n omistukseen. Lämmittämättömän Junkohallin kenttä oli pitkään hiekkapintainen, kunnes ensimmäinen tekonurmi asennettiin vuonna 2009.
Junkohalli romahti lumikuorman painosta ensimmäisen kerran tammikuussa 2011, jolloin se alkoi jo olemaan käyttöikänsä lopussa. Kun halli romahti jälleen talvella 2013 päätettiin se korvata uudella slovakialaisen Duol Worksin valmistamalla hallilla, joka pystytettiin tammikuussa 2014. Uusi halli tunnettiin myös sponsorinsa Osuuskauppa Arinan mukaan nimellä Arina Areena Kemi. Uusi halli romahti lumen painosta jo vuoden kuluttua tammikuussa 2015, vaikka valmistajan mukaan sen ei olisi pitänyt olla mahdollista. Kesällä 2019 hallin seinää repesi korjaustöiden yhteydessä ja lopulta koko halli romahti jälleen kerran. Romahtanut halli makasi maassa lähes kaksi vuotta, kun korjaustöistä ei päästy yhteisymmärrykseen. Halli poistettiin lopullisesti käytöstä toukokuussa 2021. Paikalle jäi edelleen kattamaton tekonurmi.
Velkainen halliyhtiö meni konkurssiin romahtamisen jälkeen helmikuussa 2020. Halliyhtiötä rahallisesti tukenut Kemin kaupunki teki konkurssista rikosilmoituksen, mutta elokuussa 2024 päättyneessä poliisitutkinnassa ei löydetty taloudenhoidosta mitään epäselvyyksiä.
Narve Gilje Nordås

| Mitalit | Mitalit | Mitalit |  |
| --- | --- | --- | --- |
|  Narve Gilje Nordås. |  Narve Gilje Nordås. |  Narve Gilje Nordås. |  |
Maa:   Norja
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Budapest 2023 | 1 500 m |  |
| Maastojuoksun EM-kilpailut  | Maastojuoksun EM-kilpailut  | Maastojuoksun EM-kilpailut  |  |
|  Pronssia | Dublin 2021 | joukkue |  |
Narve Gilje Nordås (s. 30. syyskuuta 1998) on norjalainen keskimatkojen juoksija ja kestävyysjuoksija. Hän on 1 500 metrin juoksun MM-mitalisti.
Nordås sijoittui 2017 Grosseton alle 20-vuotiaiden EM-kilpailuissa 10 000 metrillä viidenneksi ja 5 000 metrillä kymmenenneksi. Hän oli vuonna 2019 Gävlen alle 23-vuotiaiden EM-kilpailuissa 10 000 metrillä kuudes ja maastojuoksun EM-kilpailuissa samassa ikäluokassa 19:s. Ensimmäisissä aikuisten arvokilpailuissaan, Toruńin sisäratojen EM-kilpailuissa 2021, hän sijoittui 3 000 metrillä viidenneksi. Tokion olympialaisissa hän karsiutui 5 000 metrin alkuerissä. Saman vuoden maastojuoksun EM-kilpailuissa hän saavutti miesten joukkuekilpailussa pronssia. Henkilökohtaisessa kilpailussa hän oli 24:s.
Nordås karsiutui Eugenen MM-kilpailuissa 2022 5 000 metrin alkuerissä. Saman kesän Münchenin EM-kilpailuissa hän oli 5 000 metrillä seitsemästoista. Maastojuoksun EM-kilpailuissa 2022 hän sijoittui 21:nneksi. Hän saavutti Budapestin MM-kilpailuissa 2023 pronssia 1 500 metrillä ajalla 3.29,68 ja sijoittui 5 000 metrillä 14:nneksi. Hän sijoittui 2024 Glasgow'n sisäratojen MM-kilpailuissa 1 500 metrillä viidenneksi lyhyiden ratojen ennätyksellään 3.37.03. Saman vuoden Rooman EM-kilpailuissa hän oli 5 000 metrillä yhdestoista ja karsiutui 1 500 metrillä alkuerissä. Pariisin olympialaisissa hän oli 1 500 metrillä seitsemäs ja 5 000 metrillä seitsemästoista.
Nordås on voittanut Norjan-mestaruuden 1 500 metrillä 2023 ja 5 000 metrillä 2020 ja 2021 sekä sisäradoilla 1 500 metrillä 2020 ja 3 000 metrillä 2023. Hän juoksi 1 500 metrin ennätyksensä 3.29,47 Oslossa 15. kesäkuuta 2023 ja mailin ennätyksensä 3.48,24 Eugenessa syyskuussa 2023. 3 000 metriä hän on juossut ulkoradoilla aikaan 7.33,49 Tukholmassa kesäkuussa 2024 ja hallissa Norjan ennätys -aikaan 7.39,05 Karlsruheissa helmikuussa 2025. Hänen 5 000 metrin ennätyksensä on Bostonin hallikilpailuissa helmikuussa 2025 juostu 13.04,85, joka samalla on sisäratojen Norjan ennätys. Hänen 10 000 metrin ennätyksensä on 28.04,42 (Oslo, huhtikuu 2022). 5 kilometrin tiejuoksussa hän on juossut Norjan ennätyksen 13,26 Lillessä marraskuussa 2023. Puolimaratonin hän on juossut aikaan 1.04.57 (2019).
Aapo K. Tulkki

Aapo K. Tulkki (18. joulukuuta 1921 Jaala – 16. marraskuuta 2011 Helsinki) oli suomalainen mainosalan yrittäjä.
Tulkki työskenteli nuorea ovelta ovelle -kauppiaana, mutta elämänuran hän teki mainosalalla. Hän työskenteli ILMOssa ja SEKissä ja perusti 1953 yhdessä muiden kanssa Seitsenmainos-nimisen mainostoimiston. Hänestä tuli sen toimitusjohtaja 1956, ja myöhemmin yritys siirtyi hänen omistukseensa. Hän hankki omistukseensa myös muita alaa lähellä olevia yrityksiä. Hän luopui alan yrityksistä 1980-luvulla.
Tulkki sai asevelvollisena lentäjän koulutuksen ja toimi sodissa lentäjänä. 1960-luvulla hän oli mukana Finlantic-lentoyhtiöhankkeessa. Yhtiöllä oli kaksi nelimoottorista DC 6 -konetta, joilla se harjoitti charter-lentotoimintaa. Yhtiön toiminta päättyi lupahankaluuksiin.
Tulkki oli perustamassa vetaraaniyhdistys Pilvenveikkoja.
Teokset

1/2 hullun päiväkirja: mielikuvia vuosikymmenien varrelta, Taifuuni, 1997 (Like) ISBN 951-581-060-4 (tekijänimellä Aapeli Tulkki)
Sotavuodet taistelulentäjänä: taisteluita taivaalla ja maan päällä sotalentäjänä ja yritysjohtajana sotien jälkeisessä Suomessa. Edico, 2006 ISBN 952-99760-1-1 (tekijänimellä Aapo Tulkki)
Mountfield HK

| Mountfield HK |
| --- | --- |

Perustettu:  2013
Kaupunki:  Hradec Králové, Tšekki
Kotiareena:  ČPP Aréna
– kapasiteetti:  6 890
Sarjataso:   Tipsport Extraliga
Värit:                
Toimitusjohtaja:   Aleš Kmoníček
Päävalmentaja:   Tomáš Martinec
Kapteeni:   Tomáš Pavelka
Infobox OKVirheellinen NIMI-arvo: 
Mountfield HK on tšekkiläinen jääkiekkojoukkue, joka pelaa Tšekin pääsarjassa Tipsport Extraligassa.
Joukkue kaudella 2024–2025

| Maalivahdit |
| --- | --- | --- | --- | --- | --- |
| # |  | Pelaaja | Hanskakäsi | Sopimus | Syntymäpaikka |
| 2 |  | Jan Kasal | L | 2025+1 | Hinsdale, Illinois, Yhdysvallat |
| 31 |  | Stanislav Škorvánek | L | 2026 | Žilina, Slovakia |
| 35 |  | Filip Novotný | L | 2026+1 | Pelhřimov, Tšekkoslovakia |
| Puolustajat |
| --- | --- | --- | --- | --- | --- |
| # |  | Pelaaja | Kätisyys | Sopimus | Syntymäpaikka |
| 7 |  | Matěj Pinkas | L | 2025 | Praha, Tšekki |
| 9 |  | Martin Pláněk | R | 2026 | Znojmo, Tšekkoslovakia |
| 12 |  | Graeme McCormack | R | 2027 | Thunder Bay, Ontario, Kanada |
| 17 |  | Ralfs Freibergs | L | 2025 | Riika, Latvian SNT, Neuvostoliitto |
| 19 |  | Tomáš Pavelka (C) | L | 2028 | Ostrava, Tšekki |
| 24 |  | Štěpán Černý | L | 2026+1 | Hradec Králové, Tšekki |
| 29 |  | Petr Kalina | L | 2026 | Roudnice, Tšekki |
| 51 |  | Michael Vukojevic | L | 2026 | Oakville, Ontario, Kanada |
| 55 |  | Jérémie Blain (A) | R | 2026 | Longueuil, Québec, Kanada |
| 89 |  | Dávid Mudrák | R | 2026 | Zvolen, Slovakia |
| Hyökkääjät |
| --- | --- | --- | --- | --- | --- | --- |
| # |  | Pelaaja | Kätisyys | Pelipaikka | Sopimus | Syntymäpaikka |
| 15 |  | Ryan Dmowski | L | VLH | 2026 | East Lyme, Connecticut, Yhdysvallat |
| 16 |  | Martin Štohanzl | L | KH | 2026 | Opočno, Tšekki |
| 18 |  | Štěpán Pokorný | L | H | 2025+2 | Kolín, Tšekki |
| 20 |  | Kryštof Lang | R | LH | Laina | Tábor, Tšekki |
| 25 |  | Alex Tamáši | L | KH | 2027 | Rimavská Sobota, Slovakia |
| 26 |  | Aleš Jergl | R | OLH | 2026 | Kroměříž, Tšekki |
| 34 |  | Kevin Klima | L | VLH / KH | 2026 | Tampa, Florida, Yhdysvallat |
| 56 |  | Patrik Miškář | L | KH | 2028 | Hořice, Tšekki |
| 62 |  | Radek Pilař | L | H / P | 2025 | Jičín, Tšekki |
| 64 |  | Jakub Pour | L | OLH | 2026 | Rokycany, Tšekki |
| 74 |  | Connor Bunnaman | L | KH / VLH | 2027 | Guelph, Ontario, Kanada |
| 83 |  | Petr Moravec | L | KH | 2025+1 | Hradec Králové, Tšekki |
| 85 |  | Adam Novotný | L | LH | 2026+1 | Hradec Králové, Tšekki |
| 92 |  | David Šťastný | L | VLH | 2025 | Přerov, Tšekki |
| 94 |  | Jordann Perret (A) | L | OLH | 2028 | Autrans, Ranska |
| 95 |  | Oskars Batņa | L | KH / VLH | 2026 | Riika, Latvia |
| 98 |  | Radovan Pavlík | L | LH | 2026 | Hradec Králové, Tšekki |
Joukkue kaudella 2024–2025 > Valmennus & Joukkueenjohto

Päävalmentaja: Tomáš Martinec
Apuvalmentaja: Peter Frühauf
Apuvalmentaja: Tomáš Hamara
Maalivahtivalmentaja: Robert Horyna
Apumaalivahtivalmentaja: Filip Luňák
Videovalmentaja: Patrik Stehno
Fysiikkavalmentaja: Michal Tvrdík
Huoltopäällikkö: Petr Pluhař
Huoltopäällikkö & Joukkueenjohtaja: Ladislav Souček
Huoltopäällikkö: Bohdan Višňák
Toimitusjohtaja: Aleš Kmoníček
Joukkueenjohtaja: Bohdan Višňák
Lähde: EliteProspects
Aiheesta muualla

Kotisivut
Extraliga
:
HC Bilí Tygři Liberec
•
Mountfield České Budějovice
•
HC Energie Karlovy Vary
•
HC Moeller Pardubice
•
HC Lasselsberger Plzeň
•
HC RI OKNA Zlin
•
HC Litvínov
•
HC Geus Okna Kladno
•
HC Slavia Praha
•
HC Sparta Praha
•
HC Ocelaři Třinec
•
HC Vitkovice
•
BK Mladá Boleslav
•
HC Znojemští Orli
Kaudet:
1993–94 • 1994–95 • 1995–96 • 1996–97 • 1997–98 • 1998–99 • 1999–00
2000–01 • 2001–02 • 2002–03 • 2003–04 • 2004–05 • 2005–06 • 2006–07 • 2007–08 • 2008–09 • 2009–10
2010–11 • 2011–12 • 2012–13 • 2013–14 • 2014–15 • 2015–16 • 2016–17 • 2017–18 • 2018–19 • 2019–20
Luettelo suomennetuista fantasiakirjoista

Tämä on luettelo suomennetuista fantasiakirjoista.
Styracosaurus

| Styracosaurus |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Sauropsida
Ylälahko::  Dinosaurukset Dinosauria
Lahko::  Linnunlantioiset Ornithischia
Alalahko::  Marginocephalia
Osalahko::  Ceratopsia
Heimo::  Ceratopsidae
Alaheimo::  Centrosaurinae
Tribus::  Centrosaurini
Suku::  Styracosaurus  Lambe, 1916
Lajit
 Styracosaurus albertensis  Styracosaurus ovatus   ?Styracosaurus parksi 
Katso myös
   Styracosaurus Wikispeciesissä   Styracosaurus Commonsissa 
Infobox OKNimi-testi OK: 
Styracosaurus ("piikkilisko") oli nelijalkainen kasvinsyöjädinosaurus, joka eli myöhäisellä liitukaudella noin 75–72 miljoonaa vuotta sitten. Sen fossiileja on löydetty Kanadasta ja Yhdysvaltojen pohjoisosista.
Fossiilit

Paleontologi Charles M. Sternberg löysi Styracosauruksen ensimmäiset fossiilit vuonna 1913 Albertassa, Kanadassa, lähellä Red Deer -jokea. Kanadalainen paleontologi Lawrence Lambe nimesi lajin samana vuonna.
Kuvaus

Styracosaurus kasvoi noin 5,5 metrin pituiseksi, sen korkeus oli noin 1,8 metriä, ja se painoi arviolta 2,7 tonnia. Sen kallo oli hieman yli kaksi metriä pitkä ja siinä oli noin 60 cm pitkä kuonosarvi, joka osoitti lievästi eteenpäin. Sarvi saattoi olla hyödyllinen myös parittelukäyttäytymisessä.
Styracosauruksen tunnusomainen piirre oli sen pitkäpiikkinen kauluri, jossa oli 4–6 piikkiä. Kauluripiikkejä esiintyi myös muilla ceratopsidae-heimon sukulaisilla, kuten Einiosauruksella ja Achelousauruksella, joilla niitä oli kuitenkin vähemmän. Ulkonäöltään Styracosaurus muistutti muita samaan heimoon kuuluvia lajeja, kuten Centrosaurusta ja Monocloniusta.
Nimi

Styracosaurus-nimi tarkoittaa "piikkiliskoa" ja viittaa sen kuuteen pitkään kauluripiikkiin, joita pidettiin aiemmin sen erottuvimpana piirteenä.
Styracosauruksen sarvet

Styracosaurusta pidetään muiden sarvikuonoliskojen tapaan laumaeläimenä. Laumassa eläminen tarjosi paremman suojan Tyrannosauridae-heimon teropodeilta, jotka olivat sen päävihollisia. Petoteropodin hyökätessä Styracosaurus käytti kuonosarveaan puolustautumiseen.
Kauluripiikit saattoivat tarjota jonkin verran lisäsuojaa, mutta niiden pääasiallinen tehtävä oli todennäköisesti koristautuminen. Urokset saattoivat käyttää piikkejään naaraiden houkuttelemiseen ja kilpailevien urosten uhkailuun. Kuonosarvia hyödynnettiin paitsi puolustautumisessa myös urosten välisissä taisteluissa, joissa ratkaistiin esimerkiksi lauman johtajuus. Styracosauruksella oli vahvat hartialihakset, joista oli hyötyä näissä yhteenotoissa. Kilpailuista aiheutui väistämättä vammoja, ja joistakin fossiileista on löydetty merkkejä parantuneista vammoista, mikä viittaa siihen, että yhteenotot olivat varsin yleisiä.
Ravinto

Styracosaurus oli rauhallinen kasvissyöjä, jonka ruokavalioon kuuluivat muun muassa Cycadophytadit, palmujen lehdet, saniaiset ja muut esihistorialliset kasvit. Jotkut paleontologit uskovat, että se oli tarpeeksi voimakas kaatamaan angiospermipuita.
Styracosauruksella oli kova nokka ja vahvat poskihampaat, joiden avulla se pystyi hienontamaan kasvimateriaalia. Se saattoi "viipaloida" ravintonsa pienemmiksi paloiksi ennen nielemistä.
Lajit

Paleontologi Charles M. Sternberg löysi ensimmäiset Styracosauruksen fossiilit Kanadan Albertasta alueelta, joka tunnetaan Dinosaur Provincial Parkina. Styracosaurusta tunnetaan nykyään kolme lajia:
Styracosaurus albertensis, ensimmäinen löydetty Styracosaurus-laji, jonka Lawrence Lambe nimesi vuonna 1913.
Styracosaurus ovatus, Charles Gilmoren vuonna 1930 nimeämä laji.
Styracosaurus parksi (mahdollisesti Styracosaurus albertensis), vuonna 1937 Barnum Brownin ja Erich Maren Schlaikjerin nimeämä laji.
Styracosaurus populaarikulttuurissa

Styracosaurus on esiintynyt useissa dinosauruksiin liittyvissä videopeleissä ja elokuvissa, esimerkiksi Disneyn elokuvassa Dinosaurus. Suku esiintyy myös Michael Crichtonin kirjoittamassa romaanissa Dinosauruspuisto.
Styracosauruksen luuranko
Styracosauruksen kallo
Styracosaurus taaimmaisena.
Asier Martínez

| Mitalit> Maa:  Espanja.Miesten yleisurheilu.MM-kilpailut  | Mitalit> Maa:  Espanja.Miesten yleisurheilu.MM-kilpailut  | Mitalit> Maa:  Espanja.Miesten yleisurheilu.MM-kilpailut  | Maa:  Espanja> Miesten yleisurheilu. |
| --- | --- | --- | --- |
|  Pronssia | Eugene 2022 | 110 m aj. |  |
| EM-kilpailut  | EM-kilpailut  | EM-kilpailut  |  |
|  Kultaa | München 2022 | 110 m aj. |  |
Asier Martínez (s. 22. huhtikuuta 2000) on espanjalainen 110 metrin aitajuoksija ja Euroopan-mestari sekä MM-mitalisti.
Martínez sijoittui 60 metrin aitajuoksussa neljänneksi Toruńin sisäratojen EM-kilpailuissa 2021. Hän voitti samana vuonna 110 metrin aitajuoksun alle 23-vuotiaiden Euroopan-mestaruuden Tallinnassa ajalla 13,34 ja sijoittui kuudenneksi Tokion olympialaisissa. Talvella 2022 hän sijoittui Belgradin MM-hallikilpailuissa neljänneksi 60 metrin aitajuoksussa.
Martínez saavutti pronssia Eugenen MM-kilpailuissa 2022 ajalla 13,17. Samana vuonna hän voitti kultaa Münchenin EM-kilpailuissa ajalla 13,14. Hänet hylättiin välieräjuoksussa Glasgow'n MM-hallikilpailuissa 2024. Hän sijoittui samana vuonna neljänneksi Rooman EM-kilpailuissa ja karsiutui välierissä Pariisin olympialaisissa.
Martínez on voittanut Espanjan-mestaruuden ulkoradoilla 110 metrin aitajuoksussa 2020 ja 2022 sekä sisäradoilla 60 metrin aitajuoksussa 2021, 2022 ja 2024.
Ennätykset > 60 metrin aitajuoksu

7,49 (28.1.2024 Val-de-Reuil, Ranska
Ennätykset > 110 metrin aitajuoksu

13,14 s (17.8.2022 München, Saksa)
Duudsonit: Päällikkö

| Duudsonit: Päällikkö |
| --- | --- |
Tyyli:  Reality
Kestoaika:  42 minuuttia
Pääosissa:   Jukka Hildén  Jarno Laasala  HP Parviainen  Jarppi Leppälä 
Alkuperämaa:  Suomi
Alkuperäiskieli:  suomi
Verkko:  MTV3
Julkaistu:  17. syyskuuta 2019
Tuotantokausia:  1
Jaksoja:  10
Tuotanto
Tuotantoyhtiö(t):  Rabbit Films
Aiheesta muualla
IMDb
Duudsonit: Päällikkö on syyskuussa 2019 MTV3-kanavalla alkanut kilpailullinen tositelevisio-ohjelma. Kilpailu vaatii kestävyyttä, sisua, älyä ja voimaa. 12 kilpailijan lisäksi ohjelmassa ovat mukana kaikki neljä Duudsonia: Jukka, Jarppi, HP ja Jarno. Ohjelmassa palataan Duudsoneiden omalle ranchille Pohjanmaalle.lähde?
| n k Duudsonit |
| --- | --- |
 Jukka Hildén  Jarno Laasala  Jarno ”Jarppi” Leppälä  Hannu-Pekka ”HP” Parviainen 
Elokuvat:  Duudsonit-elokuva  Bam Margera Presents: Where the f*ck Is Santa?  Minghags  Jackass 3D 
TV-sarjat:  Maailmankiertue  Viva La Bam  Duudsoni Elämää  Duudsonit  Piilokamerapäälliköt  Teräspallit  Duudsonit Amerikassa  Duudsonit tuli taloon  Posse  Duudsonit: Päällikkö 
DVD:t ja VHS:t:  Downhill Glamour  Empire Style  Dogwalk  Maailmankiertue 1  Maailmankiertue 2  Maailmankiertue 3  Duudsoni Elämää  Duudsonit-elokuva  Duudsonit – Ylpeän Häjy Mahtiboksi  The Dudesons 1. tuotantokausi  Duudsonit 2. kansainvälinen tuotantokausi  Duudsonit 3. kansainvälinen tuotantokausi  Duudsonit – Päällikköboksi  Duudsonit 4. kansainvälinen tuotantokausi  Duudsonit tuli taloon – 1. tuotantokausi  Duudsonit tuli taloon – 2. tuotantokausi  Duudsonit tuli taloon – 3. tuotantokausi 
Bibliografia:  Duudsonit – jekkukirja  Duudsonit – 100 tapaa pelastua tylsyydeltä  Duudsonit: Härmästä Hollywoodiin